বিল ভোস
উইলিয়াম ভোস (ইংরেজি: Bill Voce; জন্ম: ৮ আগস্ট, ১৯০৯ - মৃত্যু: ৬ জুন, ১৯৮৪) নটিংহ্যামশায়ারের অ্যানেসলি উডহাউজ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৩০ থেকে ১৯৪৭ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন বিল ভোস। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও ডানহাতে কার্যকরী ব্যাটিং উপস্থাপন করতেন তিনি। তন্মধ্যে, ১৯৩২-৩৩ মৌসুমের অ্যাশেজ সিরিজে বিতর্কিত বডিলাইন সফরে ইংল্যান্ডের পক্ষে প্রয়োজনীয় ভূমিকা রেখেছেন।